**Zmluva o dielo č........**

uzatvorená podľa § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len „zmluva“ v príslušnom gramatickom tvare) medzi

**Článok I.**

**Zmluvné strany**

**Objednávateľ:**

Obchodné meno: **Fakultná nemocnica s poliklinikou Nové Zámky**

Právna forma: príspevková organizácia

Sídlo: Slovenská ulica 11 A, 940 34 Nové Zámky

v mene ktorého podpisuje: MUDr. Karol Hajnovič – riaditeľ

IČO: 17336112

DIČ: 2021068324

IČ DPH: SK2021068324

bankové spojenie: Štátna pokladnica

medzinárodný kód banky (BIC): SPSRSKBA

číslo účtu v tvare IBAN : SK88 8180 0000 0070 0054 0295

zapísaný v: register organizácií vedený Štatistickým úradom Slovenskej republiky a živnostenský register Okresného úradu Nové Zámky pod č. 404-9729

(ďalej len „objednávateľ“)

a

**Zhotoviteľ:**

**Názov\*:** **...................................................**

Sídlo\*: .......................................................

Zastúpený\*: .......................................................

IČO\*: .......................................................

IČ DPH / DIČ\*: .......................................................

Bankové spojenie\*: .......................................................

IBAN\*: .......................................................

Tel.\*: .......................................................

E-mail: .......................................................

Zapísaný\*: ............................................................

(ďalej len „zhotoviteľ“)

(ďalej len „zmluvné strany“)

**Preambula**

Táto zmluva sa uzatvára ako výsledok verejného obstarávania v zmysle § 117 zákona 343/2015 Z.z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“).

Zhotoviteľ bol identifikovaný ako úspešný uchádzač v tomto verejnom obstarávaní, pod názvom: **„Kovový a antikorový nábytok na dve oddelenia FNsP Nové Zámky“.** Zhotoviteľ dodá predmet plnenia objednávateľovi spôsobom, v čase, v kvalite a za podmienok upravených touto zmluvou.

**Článok II.**

**Predmet zmluvy:**

2.1 Predmetom tejto zmluvy je záväzok zhotoviteľa vyrobiť, dodať a namontovať: **„Kovový a antikorový nábytok na dve oddelenia FNsP Nové Zámky“** (ďalej len „dielo“) špecifikované v **Prílohe č. 1: Technické požiadavky diela**, ktorá je neoddeliteľnou súčasťou tejto zmluvy a previesť na objednávateľa vlastnícke právo k dielu. Zhotoviteľ je povinný zhotoviť dielo na vlastné náklady a vlastné nebezpečenstvo, za podmienok podľa tejto zmluvy. Nábytok je vyrábaný na mieru tzn. uvedené rozmery nábytku v prílohe č. 1 sú predpokladané, a je potrebné si ich zamerať na mieste.

2.2 Predmetom tejto zmluvy je aj dodanie služieb súvisiacich s dodaním diela a záväzok zhotoviteľa ich pre objednávateľa poskytnúť: zameranie presných rozmerov, doprava, montáž, osadenie a zostavenie diela podľa **Prílohy č. 1: Technické požiadavky diela.**

2.3 Neoddeliteľnou súčasťou tejto zmluvy je predloženie originálov záručných listov, alebo originály nahrádzajúce záručné listy v elektronickej podobe a iných súvisiacich dokladov alebo ich elektronických ekvivalentov (napr. návod na použitie), ktoré zhotoviteľ predloží spolu s dodacím listom podľa bodu 3.3 tejto zmluvy.

2.4 Objednávateľ sa touto zmluvou zaväzuje zaplatiť za dielo podľa bodu 2.1 a služby súvisiace s dodaním diela podľa bodu 2.2 zhotoviteľovi dohodnutú kúpnu cenu stanovenú v článku V. zmluvy a dielo protokolárne prevziať.

2.5 Zhotoviteľ sa zaväzuje, že po splnení každej čiastkovej dodávke časti diela alebo montáže podľa tejto zmluvy, je povinnosťou zhotoviteľa upratať a vypratať miesto dodania diela, napr. odstrániť nepotrebný materiál, pracovné pomôcky, atď.

2.6 Pri vykonávaní diela postupuje zhotoviteľ podľa pokynov objednávateľa a je pri určení spôsobu vykonania diela viazaný pokynmi objednávateľa. Dojednaním tohto bodu zmluvy nie je dotknutá povinnosť zhotoviteľa upozorniť objednávateľa na nesprávne pokyny.

**Článok III.**

**Spôsob, miesto, čas a spôsob plnenia**

3.1 Zhotoviteľ sa zaväzuje dodať objednávateľovi každý logický celok v zmysle bodu 2.1 a 2.2 v lehote max. do 60 dni odo dňa doručenia objednávky zhotoviteľovi od objednávateľa na zameranie presných rozmerov v priestoroch príslušného oddelenia / kliniky.

Objednávateľ vyzve zhotoviteľa v časovom predstihu, tak aby si zhotoviteľ zameral presné rozmery v čase prebiehajúcej rekonštrukcie príslušných priestorov zhotoviteľa, ktoré sa nachádzajú na adrese Slovenská 11/A, Nové Zámky a tak, aby po ukončení rekonštrukcie príslušných priestorov bol schopný odovzdať dielo/časť diela.

3.2 Zhotoviteľ sa zaväzuje odovzdať dielo objednávateľovi na mieste:

Fakultná nemocnica s polikliikou Nové Zámky, Slovenská ulica 11/A, Nové Zámky – Neonatologická klinika na 3. poschodí a Oddelenie centrálnej sterilizácie – prízemie monobloku.

3.3 Zmluvné strany sa dohodli, že zhotoviteľ pri odovzdaní diela odovzdá objednávateľovi **dodací list** . Poverená osoba objednávateľa potvrdením dodacieho listu potvrdí prevzatie diela/časti diela.

Dodací list bude vyhotovený v 4 origináloch.

3.4 Zhotoviteľ je povinný zhotoviť a dodať objednávateľovi dielo v množstve, kvalite a vo vyhotovení podľa Prílohy č. 1 tejto zmluvy a v zmysle predloženej ponuky zhotoviteľa; dodanie akýchkoľvek náhrad nie je prípustné.

3.5 Ak zhotoviteľ dodá objednávateľovi dielo, alebo časť diela inej kvality a vyhotovenia ako je stanovené v predchádzajúcom bode, porušuje tým povinnosť podľa tejto zmluvy a dielo je vadné podľa § 560 zákona č. 513/1991 Zb. Obchodného zákonníka v znení neskorších predpisov (ďalej len ,,Obchodný zákonník“).

3.6 Objednávateľ je povinný prezrieť dielo/časť diela pri jeho odovzdaní. Ak objednávateľ zistí, že dielo má vady, je povinný to bez zbytočného odkladu písomne oznámiť zhotoviteľovi podľa bodu 6.8 tejto zmluvy.

3.7 Zhotoviteľ je povinný urobiť všetky všeobecné opatrenia zaisťujúce bezpečnosť a ochranu zdravia pri práci. Zhotoviteľ zodpovedá za bezpečnosť a ochranu zdravia vlastných pracovníkov a nimi spôsobené škody. Zhotoviteľ zodpovedá za svoje prístroje a zariadenia, nástroje, materiály a pod. Zhotoviteľ zodpovedá za poriadok a čistotu v mieste výkonu montáže diela. Zhotoviteľ sa zaväzuje dbať na dodržiavanie pracovnej disciplíny svojich pracovníkov.

**Článok IV.**

**Nadobudnutie vlastníckeho práva**

4.1 Objednávateľ nadobúda vlastnícke právo k dielu/časti diela jeho protokolárnym prevzatím a potvrdením dodacieho listu podľa bodu 3.3 tejto zmluvy.

4.2 Zmluvné strany sa dohodli, že objednávateľ nie je povinný prevziať dielo/časť diela, ak nebolo zhotovené riadne, alebo vykazuje vady a nedorobky. Dielo/časť diela sa považuje za riadne zhotovené , ak bolo/a realizované/á bez vád a nedorobkov a spĺňa vlastnosti stanovené všeobecne záväznými právnymi predpismi, touto zmluvou, prílohou zmluvy, STN a inými normami, ktoré môžu byť k dielu uplatnené.

**Článok V.**

**Cena a platobné podmienky**

5.1 Cena je stanovená cenovou ponukou zhotoviteľa v súlade so zákonom č. 18/1996 Z.z. v znení neskorších predpisov a vyhláškou MF SR č. 87/1996 Z.z.. Zmluvné strany s výslovne dohodli, že jednotkové ceny za dielo špecifikované v prílohe č. 1 tejto zmluvy sú konečné a pevné a zhotoviteľ k nim nie je oprávnený účtovať žiadne ďalšie príplatky ani poplatky, zahŕňajú aj cenu za dopravu a ostatné služby súvisiace s dodaním diela. Cena diela je maximálna, nemenná a záväzná .

5.2 Cena za dielo je:

|  |  |
| --- | --- |
| **Celková cena bez DPH v EUR\*** |  |
| **DPH ........ % v EUR** |  |
| **Celková cena s DPH v EUR\*** |  |

**Slovom s DPH\*.............................................................................................................................**

5.3 V cene podľa bodu 5.2 sú zahrnuté všetky náklady za riadne dodanie diela podľa bodu 2.1 až 2.3 tejto zmluvy.

5.4 Objednávateľ neposkytuje zhotoviteľovi žiadne preddavky.

5.5 Objednávateľ uhradí zhotoviteľovi cenu podľa bodu 5.2 zmluvy vo výške za jednotlivé položky podľa Prílohy č. 1 tejto zmluvy **po dodaní celého diela** a **služieb súvisiacich s dodaním diela**, a to na základe faktúry vystavenej po potvrdení dodacieho listu odsúhlaseného oprávnenými zástupcami oboch zmluvných strán. Splatnosť faktúry je **60 (šesťdesiat) dní na základe vzájomnej** dohody zmluvných strán od doručenia faktúry objednávateľovi.

5.6 Faktúra musí obsahovať všetky údaje podľa § 74 ods. 1 zákona č. 222/2004 Z. o dani z pridanej hodnoty v znení neskorších predpisov, zákona č. 431/2002 Z.z. o účtovníctve v znení neskorších predpisov. Faktúra bude obsahovať tieto údaje:

- označenie ""faktúra"" a jej číslo,

- identifikačné údaje zhotoviteľa a objednávateľa (adresu sídla, IČO, DIČ, IČ DPH, registrácia)

- číslo zmluvy,

- dátum vystavenia, odoslania, splatnosti faktúry

- označenie fakturovaného a dodaného plnenia

- označenie peňažného ústavu a číslo účtu, na ktorý sa má platiť v súlade so zmluvou,

- celkovú fakturovanú sumu,

- náležitosti pre účely dane z pridanej hodnoty,

- pečiatka a podpis oprávnenej osoby.

5.7 V prípade, že faktúra nebude obsahovať všetky náležitosti podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“), resp. nebude po stránke vecnej alebo formálnej správne vyhotovená, Objednávateľ ju vráti zhotoviteľovi na opravu, zmenu alebo doplnenie a nová lehota splatnosti začne plynúť dňom doručenia prepracovanej faktúry Objednávateľovi.

5.8 Zmluvné strany sa dohodli, že zhotoviteľ vystaví faktúru za dielo do 15 dní odo dňa jeho riadneho dodania, najneskôr však do piateho pracovného dňa mesiaca, nasledujúceho po mesiaci, v ktorom bolo dielo/časť diela dodané.

**Článok VI.**

**Záruka za akosť a zodpovednosť za vady**

6.1 Zhotoviteľ poskytuje na dielo **záruku za akosť v dĺžke 24 mesiacov.** Záručná doba začína plynúť odo dňa riadneho odovzdania a prevzatia diela a potvrdenia dodacieho listu podľa bodu 3.3 tejto zmluvy.

6.2 Zhotoviteľ zodpovedá za to, že dielo spĺňa požiadavky uvedené v tejto zmluve, že zodpovedá technickým normám, predpisom SR a ES, a že počas záručnej doby bude mať vlastnosti dohodnuté v tejto zmluve (inak vlastnosti obvyklé).

6.3 Zhotoviteľ zodpovedá za vady, (i) ktoré má dielo v čase jeho odovzdania (t.j. od podpísania dodacieho listu podľa bodu 3.3 tejto zmluvy obidvomi zmluvnými stranami) objednávateľovi, aj keď sa vada stane zjavnou až po tomto čase,(ii) ktoré vznikli na diele po odovzdaní diela objednávateľovi, ak ide o vady, ktoré sú spôsobené porušením jeho povinností , (iii) na ktoré sa vzťahuje záruka za akosť.

6.4 Zmluvné strany sa dohodli, že zhotoviteľ preberá na seba záväzok, že dielo vrátane jeho príslušenstva bude počas záručnej doby spôsobilé slúžiť na obvyklý účel.

6.5 Zmluvné strany sa dohodli, že pre účely tejto zmluvy platí nevyvrátiteľná domnienka, že dodaním diela s vadami (závažné vady brániace prevádzke) je zmluva porušená podstatným spôsobom. Uvedená domnienka platí rovnako v prípade omeškania zhotoviteľa s dodaním diela. Zhotoviteľ berie na vedomie, že dodanie diela (vrátane nadobudnutia vlastníckeho práva k nemu) riadne a včas má pre objednávateľa zásadný význam a preto objednávateľ nemá záujem na vadnom, resp. oneskorenom dodaní diela.

6.6 Dielo má vadu, ak:

a) nie je dodané v požadovanom rozsahu a kvalite

b) nie je dodané v požadovanom termíne

c) nie je dodané na určené miesto

d) nemá hodnoty určených vlastností, ktoré sú deklarované v Prílohe č. 1 tejto zmluvy

e) s dodávkou diela nebolo dodané požadované príslušenstvo,

f) s dielom neboli poskytnuté dohodnuté služby podľa bodu 2.2 a súvisiaca dokumentácia podľa bodu 2.3 tejto zmluvy.

6.7 Nároky z vád diela sa v prípade, ak v tejto zmluve nie je uvedené inak, riadia príslušnými ustanoveniami Obchodného zákonníka.

6.8 Zmluvné strany sa dohodli, že v prípade, ak si objednávateľ zvolí ako nárok z vád diela odstránenie vady diela zhotoviteľom, je zhotoviteľ povinný vady diela bezplatne odstrániť. Zmluvné strany sa dohodli, že zhotoviteľ je **povinný začať s odstraňovaním vád** diela **najneskôr do 24 hodín** od doručenia písomného oznámenia o uplatnení nároku z vád diela zhotoviteľovi na e-mailovú adresu uvedenú v záhlaví tejto zmluvy. Zmluvné strany sa dohodli, že zhotoviteľ je povinný odstrániť vady diela **bezodkladne, najneskôr však do 3 kalendárnych dní** od doručenia oznámenia o uplatnení nároku z vád diela zhotoviteľovi. Od oznámenia vady zhotoviteľovi, do odstránenia vady, záručná doba neplynie.

6.9 V prípade, ak zhotoviteľ vady síce začne odstraňovať, ale vady neodstráni v lehote uvedenej v bode 6.8(tretia veta článku), je objednávateľ oprávnený odstrániť vady alebo ich neodstránenú časť (sám alebo prostredníctvom tretej osoby, ktorú je oprávnený ľubovoľne zvoliť objednávateľ) na náklady zhotoviteľa. Výška nákladov, ktoré je v takom prípade zhotoviteľ povinný uhradiť objednávateľovi, sa stanoví v cenách obvyklých. Zhotoviteľ je povinný uhradiť objednávateľovi náklady podľa tohto bodu do 7 (siedmich) kalendárnych dní odo dňa doručenia výzvy objednávateľa na ich úhradu.

6.10 Zmluvné strany sa dohodli, že vady sa považujú za odstránené až podpísaním protokolu o odstránení vád obidvomi zmluvnými stranami (uvedené platí aj pre pozáručný servis).

6.11 Zmluvné strany sa dohodli, že všetky náklady súvisiace s odstránením vád bude hradiť zhotoviteľ.

**Článok VII**

**Iné dojednania**

7.1 Zmluvné strany sa v súlade s ust. § 524 a nasl. zákona č.40/1964 Zb. Občianskeho zákonníka v znení neskorších predpisov dohodli, že bez predchádzajúceho písomného súhlasu objednávateľa nepostúpi zhotoviteľ svoje pohľadávky, ktoré vznikli z predmetného zmluvného vzťahu, tretej osobe. Právny úkon, ktorým budú postúpené pohľadávky zhotoviteľa v rozpore s dohodou objednávateľa a zhotoviteľa podľa predchádzajúcej vety, bude podľa § 39 Občianskeho zákonníka, neplatný.

7.2 Akceptácia ručiteľského vyhlásenia podľa § 303 a nasl. zákona č. 513/1991 Zb. Obchodného zákonníka v znení neskorších predpisov (ďalej len ,,Obchodný zákonník“) zo strany zhotoviteľa je bez predchádzajúceho súhlasu objednávateľa zakázaná. Právny úkon, ktorým zhotoviteľ akceptuje ručiteľské vyhlásenie tretej osoby, na základe ktorého sa tretia osoba stane veriteľom objednávateľa v rozpore s dohodou objednávateľa a zhotoviteľa podľa predchádzajúcej vety bude podľa § 39 zákona č.40/1964 Zb. Občiansky zákonník v znení neskorších predpisov neplatné.

7.3 Zmluvné strany sa zaväzujú plniť záväzky vyplývajúce z tejto zmluvy aj po vyhlásení núdzového stavu, výnimočného stavu, vojnového stavu a vojny podľa ústavného zákona č. 227/2002 Z. z. a po vydaní nariadenia vlády Slovenskej republiky na vykonávanie opatrenia organizácie výroby a organizácie služieb podľa § 5 písm. b) zákona č. 179/2011 Z. z.

**Článok VIII.**

**Zmluvné pokuty a úroky z omeškania**

8.1 Zmluvné strany sa dohodli, že v prípade omeškania zhotoviteľa s  dodaním diela v lehote určenej v bode 3.1 tejto zmluvy, zaplatí zhotoviteľ zmluvnú pokutu vo výške **0,05 % z ceny diela a to za každý aj začatý deň omeškania**. Nárok objednávateľa na náhradu škody tým nie je dotknutý.

8.2 V prípade omeškania zhotoviteľa s dodaním diela v lehote určenej v bode 3.1 tejto zmluvy o viac ako 30 kalendárnych dní, má objednávateľ právo odstúpiť od tejto zmluvy. Nárok objednávateľa na náhradu škody a zmluvnú pokutu tým nie je dotknutý.

8.3 Zmluvnú pokutu vo výške 0,05 % z kúpnej ceny diela za každý deň omeškania je objednávateľ oprávnený vyúčtovať zhotoviteľovi aj v prípade, že tento nezačne s odstraňovaním riadne nahlásených vád a/alebo ich neodstráni v dohodnutých lehotách. Nárok objednávateľa na náhradu škody tým nie je dotknutý.

8.4 Pri nezaplatení faktúry v zmluvne dohodnutom termíne splatnosti si môže zhotoviteľ uplatniť nárok na zaplatenie úroku z omeškania vo výške zákonom stanovenej výške úrokov z omeškania z nezaplatenej sumy.

8.5 V sporných prípadoch sa zmluvné strany riadia ustanoveniami Obchodného zákonníka a inými všeobecne záväznými právnymi predpismi.

**Článok IX.**

**Zánik zmluvy**

9.1 Objednávateľ a zhotoviteľ sa dohodli, že záväzok založený touto zmluvou sa ruší:

a) dohodou zmluvných strán;

c) odstúpením od tejto zmluvy ktoroukoľvek zmluvnou stranou v prípade podstatného porušenia povinnosti druhej zmluvnej strany.

9.2 Odstúpenie od tejto zmluvy je jednostranný právny úkon, ktorý je zmluvná strana, ktorá odstupuje od tejto zmluvy povinná písomne doručiť druhej zmluvnej strane, a to na poslednú známu adresu; zmluvné strany sa dohodli, že marenie prevzatia zásielky alebo neprevzatie zásielky v poštových odberných lehotách, nemá vplyv na platnosť a účinnosť odstúpenia od tejto zmluvy.

9.3 Objednávateľ môže okamžite odstúpiť od zmluvy na základe a nie len z dôvodov uvedených v § 19 zákona o verejnom obstarávaní **a z dôvodov podstatného porušenia zmluvy:**

a) nedodržanie technických vlastností diela a technickej špecifikácie podľa prílohy č. 1 zmluvy,

b) nedodržanie podmienky zmluvy v zmysle Čl. 6 ods.6.5,

c) nedodržanie podmienky zmluvy v zmysle Čl. 7 ods. 7.2,

d) v prípade, ak predávajúci vstúpil do likvidácie alebo na jeho majetok bol vyhlásený konkurz, pričom nárok objednávateľa na náhradu škody tým nie je dotknutý

9.4 V prípade zrušenia záväzku vyplývajúceho z tejto zmluvy, sú zmluvné strany povinné bez zbytočného odkladu vysporiadať vzájomné práva a povinnosti vyplývajúce im z tejto zmluvy.

**Článok X.**

**Spoločné a záverečné ustanovenia**

10.1 Akékoľvek zmeny a doplnky k tejto zmluve sú platné výlučne v písomnej forme odsúhlasenej obidvomi stranami dohody, vo forme dodatku.

10.2 Zhotoviteľ alebo jeho subdodávateľ, ktorý má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom o RPVS, v nadväznosti na § 11 ods. 1 zákona o verejnom obstarávaní, po celú dobu trvania plnenia zo zmluvy.

10.3 Objednávateľ môže odstúpiť od zmluvy uzavretej so zhotoviteľom, ktorý nebol v čase uzavretia zmluvy zapísaný v registri partnerov verejného sektora ak mal povinnosť zapisovať sa do registra partnerov verejného sektora alebo ak bol vymazaný z registra partnerov verejného sektora.

10.4 Zhotoviteľ je povinný najneskôr v čase uzavretia tejto zmluvy uviesť údaje o všetkých známych subdodávateľoch podľa **Prílohy č. 2: Zoznam subdodávateľov** tejto zmluvy. Zhotoviteľ je povinný písomne predložiť objednávateľovi na schválenie každého subdodávateľa, ktorý by mal realizovať pre zhotoviteľa časť plnenia podľa Zmluvy a bez udelenia súhlasu objednávateľa takého subdodávateľa nepoužiť na poskytnutie žiadnej časti plnenia. Zhotoviteľ je povinný vopred písomne predložiť objednávateľovi na schválenie každého subdodávateľa, ktorý by mal realizovať za dodávateľa časť plnenia podľa Zmluvy a bez udelenia súhlasu objednávateľa takého subdodávateľa nepoužiť na poskytnutie žiadnej časti plnenia. Ak Zhotoviteľ tento záväzok nedodrží je zhotoviteľ povinný zaplatiť objednávateľovi zmluvnú pokutu vo výške 2.000 EUR (dvetisíc eur) za každého objednávateľom neschváleného subdodávateľa, pričom objednávateľ je taktiež oprávnený od tejto Zmluvy odstúpiť. Nárok objednávateľa na náhradu škody a iných zmluvných pokút tým nie je dotknutý.

10.5 Na zmeny tejto zmluvy sa primerane aplikujú ust. § 18 zákona o verejnom obstarávaní.

10.6 Práva a povinnosti zmluvných strán, ktoré nie sú touto zmluvou výslovne upravené, sa riadia príslušnými ustanoveniami Obchodného zákonníka a ostatných právnych predpisov.

10.7 Zmluvné strany sa zaväzujú urovnať všetky spory vzniknuté v súvislosti s touto zmluvou predovšetkým mimosúdnou dohodou.

10.8 Ak by niektoré ustanovenie tejto zmluvy bolo alebo sa po uzavretí tejto zmluvy stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej uzatvorenia.

10.9 Táto zmluva nadobúda platnosť dňom jej uzavretia a v zmysle § 47a ods. 1 Občianskeho zákonníka v znení neskorších predpisov nadobúda účinnosť dňom nasledujúcim po dni jej zverejnenia v Centrálnom registri zmlúv, ktorý je informačným systémom verejnej správy vedeným Úradom vlády SR v elektronickej podobe (ďalej len „CRZ“).

10.10 Táto zmluva je vyhotovená v štyroch rovnopisoch, z ktorých 2 (dva) si ponechá objednávateľ a 2 (dva) zhotoviteľ.

10.12 Zmluvné strany potvrdzujú, že zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho zmluvu vlastnoručne podpísali.

Neoddeliteľnou súčasťou tejto zmluvy je:

**Príloha č. 1: Technické požiadavky diela**

**Príloha č. 2: Zoznam subdodávateľov**

*V Nových Zámkoch, dňa ............. V........................., dňa .............*

Za Objednávateľa: Za Zhotoviteľa:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

MUDr. Karol Hajnovič – riaditeľ *(titul, meno, priezvisko štatutárneho*

*Fakultnej nemocnice s poliklinikou Nové Zámky orgánu Zhotoviteľa)*

**Príloha č. 1: Technické požiadavky diela**

|  |  |
| --- | --- |
| **Všeobecné požiadavky platné pre všetky položky:** | **Splnenie všeobecných požiadaviek** |
| 1) toleruje vlhkú dezinfekciu povrchu vrátane chlorových a alkoholových prípravkov | ÁNO / NIE |
| 2) povrch je hladký, bez zárezov, hrany sú zaoblené | ÁNO / NIE |
| 3) je určený pre zdravotnícke zariadenia | ÁNO / NIE |
| 4) toleruje UV žiarenie germicídnymi žiaričmi | ÁNO / NIE |
| 5) predmet zákazky je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom. | ÁNO / NIE |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Číslo logického celku / Číslo položky*** | ***Názov položky*** | ***Miesto určenia*** | ***Rozmer š/h/v*** | ***(ks)*** | ***Požadované technické vlastnosti a parametre*** | | ***Splnenie požadovaných technických vlastností a parametrov*** | ***JEDNOTKOVÁ cena v EUR bez DPH (za 1 kus) vrátene dodávky a montáže (započítaná v cene nábytku)*** | | ***Cena SPOLU v EUR bez DPH vrátene dodávky a montáže (započítaná v cene nábytku)*** |
| LC5/1 | Regál na zdravotnícke pomôcky | Neonatológia - Sklad 1,75x2,88 | 800/450/2300 | 1 | regál kovový alebo kombinovaný | |  |  | | 0,00 |
| police 7 ks s nastaviteľnou výškou | |  |
| minimálna nosnosť 250 kg celého regálu | |  |
| povrchová úprava proti korózii a proti zadretiu | |  |
| povrch toleruje dezinfekciu na vlhko aj chlorovými preparátmi | |  |
| farba podľa dostupnosti | |  |
| LC5/2 | Regál nastaviteľný kovový | Neonatológia - Umyváreň fliaš | 900/400/1800 | 3 | regál kovový alebo kombinovaný | |  |  | | 0,00 |
| police 5 ks s nastaviteľnou výškou | |  |
| minimálna nosnosť jednej police 100 kg | |  |
| povrchová úprava proti korózii a proti zadretiu | |  |
| povrch toleruje dezinfekciu na vlhko aj chlorovými preparátmi | |  |
| farba podľa dostupnosti | |  |
| LC5/3 | Regál nastaviteľný kovový | Neonatológia - Sklad (použité prádlo) | 800/400/1800 | 2 | regál kovový alebo kombinovaný | |  |  | | 0,00 |
| police 5 ks s nastaviteľnou výškou | |  |
| minimálna nosnosť jednej police 100 kg | |  |
| povrchová úprava proti korózii a proti zadretiu | |  |
| povrch toleruje dezinfekciu na vlhko aj chlorovými preparátmi | |  |
| farba podľa dostupnosti | |  |
| **Celková cena v EUR bez DPH** | | | **0,00** | |
| **DPH v EUR** | | | **0,00** | |
| **Celková cena v EUR s DPH** | | | **0,00** | |

**Príloha č. 2: Zoznam subdodávateľov**

|  |  |  |  |
| --- | --- | --- | --- |
| **Subdodávateľ (obchodné meno, sídlo, IČO)** | **Meno, priezvisko, pobyt a dátum narodenia za osobu oprávnenú konať v mene subdodávateľa** | **Predmet subdodávky** | **% podiel subdodávky na celkových nákladoch** |
|  |  |  | 00,0% |
|  |  |  | 00,0% |
|  |  |  | 00,0% |
|  |  |  | 00,0% |
|  |  |  | 00,0% |
|  |  |  | 00,0% |

Navrhovaný subdodávateľ musí **spĺňať podmienky účasti týkajúce sa Osobného postavenia podľa § 32 ods. 1 písm. e) a f) ZVO** a nemôžu existovať u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorý má plniť).

*V \*..............................................., dňa\* .....................................*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(\*titul, meno, priezvisko*

*štatutárneho orgánu Zhotoviteľa)*

Pri vypĺňaní zoznamu subdodávateľov dávame do pozornosti Metodické usmernenie UVO č. 13551-5000/2016 zo dňa: 10. 08. 2016 v ktorom sa uvádza:

„Máme za to, že v rámci predmetnej problematiky je nevyhnutné zohľadňovať predovšetkým typ obstarávaného predmetu zákazky, t. j. či ide o dodávku tovaru, poskytnutie služieb alebo uskutočnenie stavebných prác.